DEĊIŻJONI TAL-KUNSILL
tas-26 ta’ Novembru 2007
dwar l-iffirmar, f’isem il-Komunità, ta’ Ftehim bejn l-Istati Uniti tal-Amerika u l-Komunità Ewropea u dwar kooperazzjoni fit-treġija tas-sikurezza tal-avjazzjoni ċivili
(2011/720/KE)
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 80(2) u 133(4) flimkien mal-ewwel sentenza tal-ewwel subparagrafu tal-Artikolu 300(2) tiegħu,
Wara li kkunsidra l-proposta mill-Kummissjoni,
Billi:
(1)
Il-Kummissjoni nnegozjat, f’isem il-Komunità, Ftehim bejn l-Istati Uniti tal-Amerika u l-Komunità Ewropea u dwar kooperazzjoni fit-treġija tas-sikurezza tal-avjazzjoni ċivili (minn hawn ’il quddiem imsejjaħ “il-Ftehim”) bi qbil mad-Deċiżjoni tal-Kunsill li tawtorizza lill-Kumissjoni biex tibda n-negozjati.
(2)
Il-Ftehim għandu jiġi ffirmat, soġġett għall-konklużjoni possibbli tiegħu f’data aktar tard,
IDDEĊIEDA KIF ĠEJ:
Artikolu 1
L-iffirmar tal-Ftehim bejn l-Istati Uniti tal-Amerika u l-Komunità Ewropea u dwar kooperazzjoni fit-treġija tas-sikurezza tal-avjazzjoni ċivili (minn hawn ’il quddiem imsejjaħ “il-Ftehim”) qiegħed b’dan jiġi approvat f’isem il-Komunità, soġġett għal Deċiżjoni tal-Kunsill li tikkonċerna l-konklużjoni tal-Ftehim.
Artikolu 2
Il-President tal-Kunsill huwa b’dan awtorizzat li jaħtar il-persuna/i li jkollha/jkollhom is-setgħa li tiffirma/jiffirmaw il-Ftehim f’isem il-Komunità, soġġett għall-konklużjoni tiegħu.
Artikolu 3
L-Istati Membri għandhom jieħdu l-miżuri kollha meħtieġa biex jiżguraw li l-ftehimiet bilaterali tagħhom mal-Istati Uniti, li huma elenkati fid-Dokument 1 mehmuż mal-Ftehim, jistgħu jiġu emendati jew mitmuma, kif ikun xieraq, mad-dħul fis-seħħ tal-Ftehim.
Magħmul fi Brussell, is-26 ta’ Novembru 2007.